wannaphong/clean_thaiwikipedia huggingface dataset:
# ต้างหลวง
ต้างหลวง  อยู่ในวงศ์ Araliaceae  เป็นไม้ยืนต้นขนาดเล็ก ต้นมีหนาม ใบเดี่ยว ดอกช่อ ภาษากะเหรี่ยงเรียกกิลอส่า ชาวกะเหรี่ยงนำช่อดอกตูมและบาน ลวกรับประทานกับน้ำพริก
# มะชมพู่ป่า
มะชมพู่ป่า  เป็นไม้ยืนต้น ใบเดี่ยว ดอกออกเป็นกระจุก ดอกย่อยเป็นดอกสมบูรณ์เพศ ฐานรองดอกเจริญเป็นรูปถ้วย ผลสุกรับประทานได้
 อ้างอิง 
 ขวัญฤทัย คำฝาเชื้อ 2551 พฤกษศาสตร์พื้นบ้านของชาวกะเหรี่ยง ที่ตำบลบ้านจันทร์และแจ่มหลวง อำเภอแม่แจ่ม จังหวัดเชียงใหม่ วิทยานิพนธ์ (วิทยาศาสตรมหาบัณฑิต มหาวิทยาลัยเชียงใหม่271 หน้า ดูฉบับเต็ม
# โรงเรียนฮากาส
โรงเรียนฮากาส  หรือที่เรียกกันในชื่อ ฮากาส เป็นโรงเรียนเตรียมเข้ามหาวิทยาลัยของเอกชนในกรุงออสโล ซึ่งดำเนินการเรียนการสอนในปี ค.ศ. 1915 ถึง 1955 ซึ่งในช่วงดังกล่าว โรงเรียนแห่งนี้ตั้งอยู่ ณ ปากทางนีลส์ฌูลส์ 52 ร่วมกับฟรอกเนอร์ ในอาคารเดียวกันกับโรงเรียนฟรอกเนอร์ อย่างไรก็ตาม โรงเรียนแห่งนี้ได้ถูกย้ายในภายหลังสำหรับเป็นยูนิเวอซิเตสกาเทน 6 ในกลางกรุงออสโล ผู้ก่อตั้งโรงเรียน, เจ้าของ และเป็นครูใหญ่จนถึงปี ค.ศ. 1946 คือธีโอดอร์ ฮากาส โรงเรียนแห่งนี้ยังได้รับการเรียกว่า "โรงงานนักเรียน" (studentfabrikk) โดยได้มีการเสนอการติดตามเอ็กซาเมนอาเทียม (การสอบเข้ามหาวิทยาลัย) อย่างรวดเร็วในประเพณีของโรงเรียนเฮลทแบร์กเมื่อช่วงศตวรรษที่ 19 Mosse Jørgensen: "Haagaas Artiumskursus," in Skoler jeg møtte, Pedagogisk psykologisk forlag, 1997, pp. 42–51. ช่วงปี ค.ศ. 1946 โรงเรียนแห่งนี้มีครู 20 คน ห้าชั้นเรียน กับนักเรียนอีก 127 คน และได้รับการสนับสนุนเป็นการชำระเงินค่าเล่าเรียนโดยทั้งหมดSkolestatistikk 1945–46, pp. 74–75, Norges offisielle statistikk X. 189, Ministry of Education, 1949
# อองคอร์
อองคอร์,encore. (n.d.). English Oxford Living Dictionaries. Retrieved March 23, 2018 from En.oxforddictionaries.com website https://en.oxforddictionaries.com/definition/encore อังคอร์,encore. (n.d.). Dictionary.com Unabridged. Retrieved March 23, 2018 from Dictionary.com website http://www.dictionary.com/browse/encore หรือ อันคอร์encore. (n.d.) American Heritage® Dictionary of the English Language, Fifth Edition. (2011). Retrieved March 23 2018 from http://www.thefreedictionary.com/encore  เป็นการแสดงแทรกท้ายคอนเสิร์ต มาจากคำภาษาฝรั่งเศสว่า "อ็องกอร์" (encore) แปลว่า "อีกครั้ง" อองคอร์สามารถพบได้ทั่วไป เดิมทีเกิดขึ้นโดยไม่ได้เตรียมการไว้เมื่อผู้ชมยังคงปรบมือและเรียกร้องให้ศิลปินแสดงเพิ่มเติมหลังจากคอนเสิร์ตจบลง ในปัจจุบัน อองคอร์กลายเป็นสิ่งที่คาดหวังว่าจะต้องมี ศิลปินมักจะวางแผนการแสดงอองคอร์ไว้ บางครั้งจำเป็นต้องให้มีเสียงดังที่เวที บางครั้งศิลปินอาจต้องตัดอองคอร์ทิ้งไปหากคอนเสิร์ตเล่นไปเป็นเวลานานแล้ว โดยธรรมเนียม ในคอนเสิร์ตที่มีรายชื่อเพลงพิมพ์ออกมาสู่ผู้ชม จะไม่รวมอองคอร์อยู่ในรายการ แม้ว่าจะวางแผนไว้แล้วก็ตาม

แม้ว่าคำดังกล่าวจะมาจากภาษาฝรั่งเศสว่า "อ็องกอร์" แต่ในภาษาฝรั่งเศสไม่ได้ใช้คำว่า "อ็องกอร์" ในความหมายนี้ เช่นเดียวกับคำว่า "อันโกรา" (ancora) ในภาษาอิตาลี ผู้พูดภาษาฝรั่งเศสมักใช้คำว่า "อูว์โนทร์" (une autre) แปลว่า "อีก" หรือ "เอิงรัปแปล" (un rappel) แปลว่า "กลับมา" หรือภาษาละตินว่า "บิส" (bis) แปลว่า "รอบสอง" แทน ส่วนผู้พูดภาษาอิตาลีใช้ "บิส" เช่นกัน และก่อนหน้านี้ใช้ว่า "ดากาโป" (da capo) แปลว่า "แต่แรก"
# การ์โลส ซันเชซ โมเรโน
การ์โลส อัลเบร์โต ซันเชซ โมเรโน (6 กุมภาพันธ์ ค.ศ. 1986) เป็นนักฟุตบอลชาวโคลอมเบีย ปัจจุบันเล่นในตำแหน่งกองกลางให้กับเวสต์แฮมยูไนเต็ด และทีมชาติโคลอมเบีย
# ลาสโล บีโร
ลาสโล โยแชฟ บีโร (;ภาษาฮังการีเขียนชื่อสกุลก่อนแล้วตามด้วยชื่อตัว 29 กันยายน ค.ศ. 1899 – 24 ตุลาคม ค.ศ. 1985) เป็นนักประดิษฐ์ชาวฮังการี ผู้ประดิษฐ์ปากกาลูกลื่น

 ประวัติ 
ลาสโล โยแชฟ บีโร เกิดที่กรุงบูดาเปสต์ในครอบครัวชาวยิว ขณะทำงานเป็นนักหนังสือพิมพ์ บีโรพบว่าน้ำหมึกที่ใช้พิมพ์หนังสือพิมพ์นั้นทำให้กระดาษแห้งและไม่เป็นรอยเปื้อน เขาจึงลองใช้มันกับปากกาหมึกซึม แต่พบว่าเขียนไม่ติดเพราะน้ำหมึกหนืดเกินไป บีโรจึงร่วมกับเจิร์จ (György)WHO INVENTED THE BALLPOINT PEN? – OF COURSE HUNGARIAN: LASZLO JOZSEF BIRO น้องชายผู้เป็นนักเคมี พัฒนาปากกาชนิดใหม่ที่มีส่วนปลายคือลูกลื่นที่หมุนได้รอบทิศ และมีขอบเบ้าที่กันไม่ให้ลูกลื่นหลุดออกมา โดยน้ำหมึกจะไหลผ่านท่อแคบ ๆ ส่วนลูกลื่นที่หมุนไปบนผิวกระดาษ สันที่อยู่ในเบ้าโลหะจะจ่ายน้ำหมึกไปหล่อเลี้ยงลูกลื่น จนเกิดเป็นเส้นหมึก บีโรได้นำเสนอปากกาชนิดนี้เป็นครั้งแรกที่งานออกร้านนานาชาติบูดาเปสต์ (Budapest International Fair) ในปี ค.ศ. 1931 และจดสิทธิบัตรที่กรุงปารีสในอีกเจ็ดปีต่อมา ต่อมาในปี ค.ศ. 1943 พี่น้องตระกูลบีโรได้ย้ายไปอยู่ที่อาร์เจนตินา และก่อตั้งบริษัท Biro Pens ขึ้น ปากกาของบีโรได้รับความสนใจจากกองทัพอากาศสหราชอาณาจักร เพราะมันใช้เขียนได้ดีกว่าปากกาหมึกซึมที่เขียนไม่ติดเมื่ออยู่บนความกดอากาศสูง ต่อมาบริษัทของบีโรก็ถูกมาร์แซล บิก (Marcel Bich) เข้าซื้อกิจการ และกลายเป็นบริษัทเครื่องเขียน "บิค" (Bic) ในปัจจุบัน ลาสโล บีโร เสียชีวิตที่กรุงบัวโนสไอเรสในปี ค.ศ. 1985 ต่อมาประเทศอาร์เจนตินาได้ประกาศให้วันเกิดของบีโรเป็นวันนักประดิษฐ์ของอาร์เจนตินาQuick Facts : Inventors Day -- Calendarlabs

ในปี ค.ศ. 2016 กูเกิล ดูเดิลฉลองวันเกิดครบรอบ 117 ปีให้แก่บีโร

 เชิงอรรถและอ้างอิง
# ห้อง
ห้อง คือพื้นที่ว่างใด ๆ ที่สามารถแบ่งเป็นส่วน ๆ ภายในโครงสร้างที่กำหนดได้ ปกติแล้วห้องห้องหนึ่งจะกั้นพื้นที่ว่างอื่น ๆ หรือโถงทางเดินด้วยผนัง หรือประตู ในทางประวัติศาสตร์ การใช้ห้องย้อนไปถึงวัฒนธรรมมิโนนตอนต้น ประมาณ 2200 ปีก่อนคริสตศักราช เมื่อพบว่ามีพื้นที่ในซันโดรีนี กรีซ และอะโครทีรี ที่ขุดเจาะได้ แบ่งเป็นห้อง ๆ อย่างชัดเจนด้วยโครงสร้างที่กำหนดOxford Dictionaries (2013)
# ครอสส์เลิฟ
"Cross Love" (ครอสส์เลิฟ) เป็นเพลงประกอบละครโทรทัศน์ซีรีส์เรื่อง ไรซิงซัน ของสถานีโทรทัศน์ไทยทีวีสีช่อง 3 โดยจากค่ายจีเอ็มเอ็ม แกรมมี่ ประพันธ์เนื้อร้องโดย ณรงค์วิทย์ เตชะธนะวัฒน์ ประพันธ์คำร้องญี่ปุ่นโดย วชิระกฤช พุกพบสุข และแต่งทำนองโดย จักรกฤษณ์ มัฆนาโส โดยแต่ละเรื่องเพลงนี้จะมีรูปแบบแตกต่างกันออกไป

 Japanese Rock Version 

เพลง Cross Love ในตอน รอยรักหักเหลี่ยมตะวัน ขับร้องโดยวงอินสติงต์ ในเวอร์ชันภาษาญี่ปุ่น เป็นแนวป็อปร็อก โดยเรียบเรียงเสียงประสานโดย อนุกานต์ จันทร์อุไร

เวอร์ชันนี้ออกจำหน่ายในวันที่ 10 กรกฎาคม พ.ศ. 2557 ได้ติดอันดับสูงสุด 10 ของชาร์ต GMM Grammy Gmember Song Chart Top 100 ประจำวันที่ 21 กรกฎาคม พ.ศ. 2557 จากการจัดอันดับของเว็บไซต์ Gmember.com

ชาร์ต
ชาร์ต (พ.ศ. 2557)อันดับสูงสุด จีเอ็มเอ็ม แกรมมี่ จีเมมเบอร์ มิวสิก ซอง ชาร์ตท็อป 10010

 Japanese Pop Version 

เพลง Cross Love ในตอน รอยฝันตะวันเดือด ขับร้องโดย ลุลา และขลุ่ย วชิระกฤช พุกพบสุข ในเวอร์ชันภาษาญี่ปุ่น เป็นแนวป็อป โดยเรียบเรียงเสียงประสานโดย วชิระกฤช พุกพบสุข

เวอร์ชันนี้ออกจำหน่ายในวันที่ 20 สิงหาคม พ.ศ. 2557 ได้ติดอันดับสูงสุด 29 ของชาร์ต GMM Grammy Gmember Song Chart Top 100 ประจำวันที่ 23 สิงหาคม พ.ศ. 2557 จากการจัดอันดับของเว็บไซต์ Gmember.com

ชาร์ต
ชาร์ต (พ.ศ. 2557)อันดับสูงสุด จีเอ็มเอ็ม แกรมมี่ จีเมมเบอร์ มิวสิก ซอง ชาร์ตท็อป 100ชาร์ตเพลงฮิตจาก GMEMBER CHART TOP 100 ประจำวันที่ 23 สิงหาคม 255726

 เวอร์ชันภาษาไทย 

เพลง Cross Love ในตอน รอยรักหักเหลี่ยมตะวัน และ รอยฝันตะวันเดือด ขับร้องโดย ลุลา และหนึ่ง ณรงค์วิทย์ เตชะธนะวัฒน์ ในเวอร์ชันภาษาไทย โดยเรียบเรียงเสียงประสานโดย วชิระกฤช พุกพบสุข

เวอร์ชันนี้ออกจำหน่ายในวันที่ 8 กรกฎาคม พ.ศ. 2557 ได้ติดอันดับสูงสุด 16 ของชาร์ต GMM Grammy Gmember Song Chart Top 100 ประจำวันที่ 14 กรกฎาคม พ.ศ. 2557 จากการจัดอันดับของเว็บไซต์ Gmember.com

ชาร์ต
ชาร์ต (พ.ศ. 2557)อันดับสูงสุด จีเอ็มเอ็ม แกรมมี่ จีเมมเบอร์ มิวสิก ซอง ชาร์ตท็อป 100100 อันดับ เพลงไทยที่เพราะและฮิตที่สุด จาก GMM Grammy ประจำวันที่ 14 กรกฎาคม 255716
# การงีบ
การงีบ คือการหลับในระยะเวลาสั้น ๆ ในตอนกลางวันเพื่อชดเชยเวลานอนตอนกลางคืน การงีบมักจะทำเมื่อเกิดความง่วงระหว่างเวลาตื่น ทัศนคติทางวัฒนธรรมต่อการงีบระหว่างวันทำงานนั้นแตกต่างกัน ในวัฒนธรรมตะวันตก เด็ก ๆ และคนแก่ควรงีบระหว่างวันและมักกำหนดเวลาและสถานที่งีบให้ ในวัฒนธรรมเดียวกันนี้ คนวัยทำงานไม่ควรนอนหลับระหว่างวัน และการงีบในเวลางานเป็นสิ่งที่ไม่อาจยอมรับได้ ในวัฒนธรรมอื่น ๆ (โดยเฉพาะในที่ที่มีอากาศร้อน) เสิร์ฟอาหารมื้อใหญ่ที่สุดตอนกลางวัน และมีช่วงเวลาสำหรับงีบให้ (siesta) ก่อนที่จะกลับไปทำงาน การงีบเกิดขึ้นครั้งแรกในอียิปต์โบราณ หลังจากสังเกตว่าแมวชอบนอนหลับกลางวัน ฟาโรห์จึงเริ่มฝึกการงีบเพื่อเลียนแบบสัตว์ศักดิ์สิทธิ์ดังกล่าว
# พรรคสังคมนิยมเสรี
พรรคสังคมนิยมเสรี (Liberal Socialist Party) เป็นพรรคการเมืองที่สลายตัวไปแล้วในสิงคโปร์ ก่อตั้งเมื่อราว พ.ศ. 2493 โดยเกิดจากการรวมตัวกันของพรรคสิงคโปร์ก้าวหน้า และพรรคประชาธิปไตย (คนละพรรคกับพรรคประชาธิปไตยสิงคโปร์) การรวมตัวนี้เกิดจากความอ่อนแอของทั้งสองพรรคในการเลือกตั้ง พ.ศ. 2498 แต่สมาชิกส่วนใหญ่เข้าไปรวมกับพันธมิตรประชาชนสิงคโปร์ก่อนการเลือกตั้ง พ.ศ. 2502 อย่างไรก็ตาม ในการเลือกตั้งครั้งดังกล่าว พรรคกิจประชาชนเป็นฝ่ายชนะการเลือกตั้ง และพรรคสังคมนิยมเสรีค่อยๆหมดบทบาททางการเมืองไป
 อ้างอิง 
http://www.singapore-elections.com/political-parties/lsp.html
# ลนตง
ลนตง  เป็นอาหารที่ทำจากข้าวห่อเป็นทรงกระบอกด้วยใบตอง พบทั่วไปในอินโดนีเซีย มาเลเซีย และสิงคโปร์ ข้าวที่ห่อแล้วจะนำไปต้มให้สุก แล้วนำมาหั่นเป็นชิ้นกินเป็นอาหารหลักแทนข้าวสวย  ในมาเลเซียเรียกนาซีฮิมปิต (nasi himpit) ลนตงขนาดเล็กจะใส่ไส้ผักเช่นแคร์รอต ถั่ว และมันฝรั่ง บางครั้งใส่ไส้เนื้อสัตว์และกินเป็นอาหารว่าง ลักษณะคล้ายเกอตูปัต ต่างกันที่เกอตูปัตห่อด้วยใบมะพร้าวอ่อนหรือยานูร์ ส่วนลนตงใช้ใบตอง

 วิธีทำ 
thumb|right|ลนตลห่อใบตองกับสะเต๊ะ
thumb|ลนตงที่แกะใบตองออกแล้ง
thumb|right|ลนตงจับโกเมะฮ์
การทำลนตงแบบเดิมนั้น นำข้าวมาแช่น้ำร้อนให้สุกบางส่วน แล้วห่อด้วยใบตอง มัดให้แน่นด้วยลีดี เซอมัต หรือตอกที่ทำจากแกนกลางของก้านมะพร้าว นำไปต้มให้สุก รอให้เย็นแล้วจึงหั่นเป็นชิ้นพอคำด้านนอกของข้าวเป็นสีเขียวจากใบตอง ลนตงมีรสจืด เพราะมีส่วนประกอบเป็นข้าว ใช้กินแทนข้าวหุงสุกกับอาหารทั่วไป โดยมากจะมีแกงกะทิและซอสถั่วลิสงอยู่ด้วย
 อินโดนีเซีย 
ในอินโดนีเซียโดยเฉพาะชาวเบอตาวี จะเสิร์ฟลนตงในรูปลนตงซายูร์ซึ่งเป็นลนตงหั่นเป็นชิ้น ใส่ซุปกะทิ ใส่ฟักแม้ว เต็มเป เต้าหู้ ไข่ต้ม ซัมบัล และกรูปุก  เป็นอาหารเช้าที่เป็นที่นิยมใกล้เคียงกับบูบูร์อายัมและนาซีโกเร็ง ลนตงการี เป็นลนตงที่กินกับแกงกะหรี่ไก่และผัก ลนตงที่เป็นที่รู้จักกันดีอีกชนิดหนึ่งคือลนตงจับโกเมะฮ์ ซึ่งเป็นอาหารอินโดนีเซียเปอรานากัน โดยกินลนตงกับโอโปร์อายัม ซายูร์โลเดะฮ์ ซัมบัลโกเร็งอาตี (ตับวัวผัดซัมบัล) อาจาด เตอลูร์ปินดัง (ไข่ต้มมีลวดลาย) อาบนหรือเนื้อฝอย และผงโกยา (ส่วนผสมระหว่างถั่วเหลืองและกุ้งแห้ง) เป็นที่นิยมของชาวจีนในอินโดนีเซียในเทศกาลจับโกเมะฮ์

ลนตงในรูปแบบอื่นได้แก่ลนตงกูปังและลนตงบาลับจากซูราบายาและซีโดอาร์โจในชวาตะวันออก ลนตงกูปังทำจากลนตงและหอยขาวตัวเล็ก ส่วนลนตงบาลับประกอบด้วยลนตง ถั่วงอก เต้าหู้ทอด หอมเจียว ซัมบัล และซีอิ๊วหวาน ในสุมาตราตะวันตกมีลนตงกูไลปากิต เป็นลนตงที่กินกับแกงยอดเฟินอ่อน ไข่ต้ม และหนังควายทอด

ลนตงที่เป็นอาหารว่างจะใส่ไส้ เช่น แคร์รอต ถั่ว มันฝรั่ง ปรุงรสด้วยเกลือและพริกแดง บางครั้งเติมเนื้อฝอยหรือเนื้อสัตว์บด ในภาษาชวาเรียกอาเรม-อาเรม แต่บริเวณอื่น ๆ เรียกง่าย ๆ ว่าลนตง ลนตงแบบนี้จะห่อใบตองบางกว่าแบบไม่มีไส้

 มาเลเซียและสิงคโปร์ 
ลนตงที่หั่นเป็นชิ้นเรียกนาซีฮิมปิต กินกับซุปที่มีกะทิ เช่น ซายูร์โลเดะฮ์ ใส่กุ้งและผัก เช่น กะหล่ำปลีหั่น หัวผักกาดและแครอท เครื่องเคียงมีเทมเปทอด เต้าหู้ทอด ไข่ต้ม ปลาดุกผัดซัมบัล มะพร้าวอบคลุกเครื่องเทศและไก่ทอด
# สภามุสลิมพม่า
สภามุสลิมพม่า (Burma Muslim Congress)"The Muslims of Burma" A study of a minority Group, Moshe Yegar, page 75 to 79 ก่อตั้งในเวลาเดียวกับสันนิบาตเสรีภาพประชาชนต่อต้านฟาสซิสต์ของอองซานและอูนุก่อนสงครามโลกครั้งที่ 2 ในวันที่ 25 ธันวาคม พ.ศ. 2488 ที่ปยินมานา อูหย้าซะก์หรืออับดุล ราซัก ได้รับเลือกเป็นประธานสภามุสลิมพม่า และตัดสินใจเข้าร่วมกับสันนิบาตเสรีภาพประชาชนฯ และเขาได้เป็นประธานสันนิบาตในเขตมัณฑะเลย์ใน พ.ศ. 2489 รัฐบาลได้ยอมรับให้เขาเป็นสมาชิกสภาร่างรัฐธรรมนูญ เขามีความสัมพันธ์ที่ดีกับผู้นำที่เป็นชาวพุทธ และเข้าใจภาษาบาลี เขาได้เป็นรัฐมนตรีว่าการกระทรวงศึกษาธิการแต่ถูกสังหารพร้อมนายพลอองซาน“The Muslims of Burma” A study of a minority Group, by Moshe Yegar, page 75 footnote last paragraph

อูหย้าซะก์ไม่ต้องการเห็นการแบ่งแยกทางศาสนา และต้องการให้ชนกลุ่มน้อยมุสลิมเป็นที่ยอมรับในพม่า แต่หลังจากที่เขาเสียชีวิตไป สิทธิเหล่านี้ถูกรัฐบาลพม่าต่อมาละเลย อูรัสชิดและอูขิ่นหม่องลัตได้เรียกร้องสิทธิของมุสลิมต่อมา  แต่ชาวมุสลิมในพม่าไม่ได้ยอมรับบุคคลเหล่านี้ว่าเป็นตัวแทนของพวกเขาโดยแท้จริง

อูนุ นายกรัฐมนตรีหลังจากพม่าได้รับเอกราช ได้เรียกร้องให้สภามุสลิมพม่าออกจากการเป็นสมาชิกสันนิบาต  ประธานคนใหม่ของสภามุสลิมพม่าคืออูขิ่นหม่องลัตตัดสินใจยุติกิจกรรมทางศาสนาอิสลามของสภาและเข้าร่วมกับสันนิบาตอีก ต่อมาได้เป็นรัฐมนตรีว่าการกระทรวงยุติธรรมและไม่ได้เป็นตัวแทนชุมชนมุสลิมในพม่า อูนุได้ประกาศให้ศาสนาพุทธให้เป็นศาสนาประจำชาติ และควบคุมการฆ่าวัวของชาวมุสลิม โดยผ่อนปรนให้ในเทศกาลอีดิลอัดฮา แต่ต้องอยู่ภายใต้การควบคุมของตำรวจ เจ้าหน้าที่มัสยิดที่มาสามารถควบคุมการฆ่าวัวได้จะถูกจับกุมและลงโทษ รัฐบาลของอูนุควบคุมการเดินทางไปประกอบพิธีฮัจญ์ของมุสลิมมากกว่าการเดินทางไปเนปาลหรือศรีลังกาของชาวพุทธ อย่างไรก็ตาม สภามุสลิมพม่าถูกขอให้สลายตัวใน พ.ศ. 2498 ต่อมา อูนุได้ขับสภามุสลิมพม่าออกจากสันนิบาตเมื่อ 30 กันยายน พ.ศ. 2499 
 อ้างอิง
# ฮาวลอง
"How long" เป็นซิงเกิลแรกของศิลปินดูโอ้ เดอะเทอร์ตี้เอทเยียร์สอโก ประพันธ์เนื้อร้องโดย อัจฉริยา ดุลยไพบูลย์ แต่งทำนองโดย อัจฉริยา ดุลยไพบูลย์, แทน ลิปตา และเรียบเรียงโดย อัจฉริยา ดุลยไพบูลย์ ออกจำหน่ายในวันที่ 28 กุมภาพันธ์ พ.ศ. 2556

เนื้อหาเพลงนี้ต้องการสื่อถึงบางครั้งการที่เรารักคน ๆ นึง ไม่รู้ว่าเรารักเค้ามานานเท่าไหร่ และยังไม่รู้ว่าหัวใจของเราจะรักคน ๆ นี้ต่อ­ไปอีกนานแค่ไหน "การรอคอย" อาจสมหวังหรือผิดหวัง แต่เวลาของความรักที่อยู่ในใจจะไม่มีวันหย­ุดเดิน

การตอบรับ
เพลง "How long" ติดอันดับสูงสุด 4 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 5 พฤษภาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ชาร์ต
ชาร์ต (พ.ศ. 2556)อันดับสูงสุด  ซี้ดเอฟเอ็ม ชาร์ตท็อป 20 4 95.5 เอฟเอ็ม เวอร์จิ้นฮิตซ์ ชาร์ตท็อป 4095.5 FM Virgin Hitz CHART TOP 40 วันอาทิตย์ที่ 19 พฤษภาคม 2556 15
# วอลเลย์บอลเยาวชนหญิงชิงแชมป์เอเชีย 2012
วอลเลย์บอลเยาวชนหญิงชิงแชมป์เอเชีย 2012   เป็นครั้งที่ 16 ของการแข่งขัน จัดขึ้นที่นครปฐม และ สมุทรสาคร, ประเทศไทย ระหว่างวันที่ 1 - 9 ตุลาคม พ.ศ. 2555

สนามแข่งขัน
 ศูนย์กีฬาเทศบาลนครนครปฐม, จังหวัดนครปฐม – กลุ่ม B, D, E, G และรอบสุดท้าย
 ยิมเนเซียม ราชบุรี, จังหวัดราชบุรี – กลุ่ม A, C, F, H และรอบสุดท้าย

การแบ่งกลุ่ม
อันดับ 1 และ 2 ของกลุ่มใช้อันดับจากผลการแข่งขันวอลเลย์บอลเยาวชนหญิงชิงแชมป์เอเชีย 2010

กลุ่ม A กลุ่ม Bกลุ่ม Cกลุ่ม D (เจ้าภาพ & อันดับ 4)
 (อันดับ 9)

 *
  (อันดับ 1)
 (อันดับ 8) (อันดับ 2)
 (อันดับ 6) (อันดับ 3)
 (อันดับ 5)

 *

* มาเลเซียขอถอนตัว เติร์กมานิสถาน จึงย้ายไปกลุ่ม D แทน เพื่อความสมดุลขงจำนวนทีมในแต่ละกลุ่ม

รอบคัดเลือก
กลุ่ม A

|}

|}

กลุ่ม B

|}

|}

กลุ่ม C

|}

|}

กลุ่ม D

|}

|}

รอบจัดอันดับ
 คะแนนจากการแข่งขันกับทีมที่ผ่านเข้ามารอบจัดอันดับด้วยในรอบแรกจะถูกนำมารวมในการแข่งขันรอบที่สอง

กลุ่ม E

|}

|}

กลุ่ม  F

|}

|}

กลุ่ม G

|}

|}

กลุ่ม H

|}

|}

รอบชิงอันดับ 13-16

รอบจัดอันดับ 13-16

|}

รอบชิงอันดับ 15

|}

รอบชิงอันดับ 13

|}

รอบชิงอันดับ 9-12

รอบจัดอันดับ 9-12

|}

รอบชิงอันดับ 11

|}

รอบชิงอันดับ 9

|}

รอบสุดท้าย

รอบก่อนรองชนะเลิศ

|}

รอบชิงอันดับ 5-8

|}

รอบรองชนะเลิศ

|}

รอบชิงอันดับ 7

{{Vb res 5|09 Oct|11:00||3–2||23–25|25–19|19–25|27–25|16–14|110–108|รายงาน}}
|}

รอบชิงอันดับ 5

|}

รอบชิงอันดับ 3

|}

รอบชิงชนะเลิศ

|}

อันดับการแข่งขัน

อันดับทีม45678910111213141516
 ผ่านการคัดเลือกเข้าแข่งขัน วอลเลย์บอลหญิงชิงแชมป์โลก รุ่นอายุไม่เกิน 20 ปี 2013

รายชื่อผู้เล่น
<center>Wang Ning, Zheng Yixin, Chen Jiao, Zhu Ting, Tang Ningya, Chen Xintong, Li Weiwei, Huang Liuyan, Zhao Xiyu, Xu Ruayo, Wang Fengjiao, Yang Fangxu
หัวหน้าผู้ฝึกสอน Xu Jiande

Awards
 MVP:  Zhu Ting
 Best Scorer:  Kuttika Kaewpin
 Best Spiker:  Zhu Ting
 Best Blocker:  Zheng Yixin
 Best Server:  Tang Ningya
 Best Setter:  Yuki Yamagami
 Best Libero:'''  Huang Shih-ting
# มันนีอินเดอะแบงก์ (2015)
มันนีอินเดอะแบงก์ (2015)  เป็นการแสดงมวยปล้ำอาชีพแบบ เพย์-เพอร์-วิว (PPV) ของดับเบิลยูดับเบิลยูอี(WWE) จัดเป็นครั้งที่ 6 โดยมีกำหนดจัดวันที่ 14 มิถุนายน 2015 ที่สนามเนชันไวด์ อะรีนา ที่เมืองโคลัมบัส รัฐโอไฮโอ สหรัฐอเมริกา

เบื้องหลัง
ในอิลิมิเนชั่น แชมเบอร์ (2015) เควิน โอเวนส์เอาชนะจอห์น ซีนาไปได้ จากนั้นได้มีการประกาศรีแมตช์ของทั้งคู่อีกครั้งในมันนีอินเดอะแบงก์

ในอิลิมิเนชั่น แชมเบอร์ ดีน แอมโบรสได้เอาชนะเซท โรลลินส์ เจ้าของแชมป์ WWE World Heavyweight Championship ไปได้โดยการทำฟาล์ว ทำให้โรลลินส์ยังคงเป็นแชมป์อยู่ ในรอว์ คืนต่อมา 1 มิถุนายน ได้มีการประกาศรีแมตช์กันในการไต่บันไดชิงแชมป์

ผลการปล้ำ

ดูเพิ่ม
 รายชื่อรายการเพย์-เพอร์-วิวของดับเบิลยูดับเบิลยูอี
 มันนี่อินเดอะแบงก์
# ลวง (ฮาร์ลาน โคเบน)
ลวง  เป็นนวนิยายแนวลึกลับ เขียนโดยฮาร์ลาน โคเบน ตีพิมพ์ครั้งแรกโดยสำนักพิมพ์ Dutton เมื่อเดือนมีนาคม ค.ศ. 2014Missing You Hardcover – March 18, 2014 -- Amazon ฉบับภาษาไทย แปลโดยมณฑารัตน์ ทรงเผ่า ตีพิมพ์ในเดือนมีนาคม ค.ศ. 2015 โดยแพรวสำนักพิมพ์

 เรื่องย่อ 
แคท โดโนแวน สูญเสียคนรักไปเมื่อ 18 ปีก่อน ถ้าเขาหายแล้วหายเลย เธอคงไม่แปลกใจมากไปกว่าเดิม แต่นี่เขากลับมีตัวตนอยู่ในเว็บไซต์หาคู่ ที่น่าประหลาดคือ เขาเหมือนจะจำอะไรระหว่างทั้งคู่ไม่ได้เลย นอกจากนั้นคดีฆาตกรรมของพ่อเธอก็ยังเป็นที่สงสัยมาตลอด ขณะนี้คนลงมือกำลังจะตาย เธอไม่เคยเชื่อว่าเขาเป็นคนทำจริง มันต้องมีอะไรมากกว่านั้น และถ้าเขาตาย ความลับจะตายไปกับเขาด้วย เรื่องราวเริ่มใกล้ตัวแคทเข้ามาเรื่อยๆ มีอะไรบางอย่างที่ค้างคา และมันต้องได้รับการคลี่คลายลวง Missing You Praewnovelclub Fanpage
# โรเดล มายอล
โรเดล มายอล (Rodel Mayol) หรือ โรเดล ไบรอัน เจเนราเลา มายอล (Rodel Bryan Generalao Mayol) เกิดวันที่ 9 สิงหาคม พ.ศ. 2524 ที่เซบู สถิติการชก 39 ครั้ง ชนะ 31 (น็อค 22) เสมอ 2 แพ้ 6

 ประวัติ  
มายอลขึ้นชกมวยสากลครั้งแรกเมื่อ 1 กรกฎาคม พ.ศ. 2543 ชนะน็อค โจเซฟ วีญาซิส ยก 6 ต่อมา ได้ครองแชมป์ฟิลิปปินส์รุ่นมินิมัมเวทเมื่อ 2 ธันวาคม พ.ศ. 2543 ชนะน็อค อัล ทาราโซนา ยก 1 และขึ้นชกชนะรวดจนได้ครองแชมป์ OPBF รุ่นมินิมัมเวทเมื่อ 7 ธันวาคม พ.ศ. 2546 ชนะน็อค เกนกิ โอนากะ ยก 1 ที่ ญี่ปุ่น และป้องกันตำแหน่งไว้ได้ 3 ครั้ง แล้วขึ้นชกตัดเชือกเพื่อหาผู้ชนะไปชิงแชมป์โลกรุ่นมินิมัมเวท WBC เมื่อ 28 มกราคม พ.ศ. 2549 ชนะน็อค โลเรนโซ เตรโย ยก 4 ที่ เม็กซิโก จากนั้น มายอลได้ชิงแชมป์โลกรุ่นนี้กับเด่น จุลพันธ์เมื่อ 6 พฤษภาคม พ.ศ. 2549 แต่เป็นฝ่ายแพ้คะแนนไป ไม่ได้แชมป์ มายอลเลื่อนรุ่นขึ้นมาชิงแชมป์โลกรุ่นไลท์ฟลายเวท IBF เมื่อ 4 สิงหาคม พ.ศ. 2550 ที่ สหรัฐแต่เป็นฝ่ายแพ้น็อค ยูลิเซส โซลิส ยก 8 ไม่ได้แชมป์อีก มายอลกลับมาชิงแขมป์ฟิลิปปินส์รุ่นไลท์ฟลายเวทเมื่อ 16 สิงหาคม พ.ศ. 2551 ชนะน็อค อาร์ดิน เดียเล ยก 7 จากนั้น ขึ้นชิงแชมป์โลกรุ่นไลท์ฟลายเวท WBO เมื่อ 13 มิถุนายน พ.ศ. 2552 ปรากฏว่าเสมอกับอีวาน คัลเดรอนโดยเทคนิค เพราะคัลเดรอนแตกจนชกต่อไม่ได้ในยกที่ 4 ทั้งคู่ชกแก้มือกันอีกครั้งเมื่อ 12 กันยายน ปีเดียวกันที่เปอร์โตริโก ปรากฏว่ามายอลเป็นฝ่ายแพ้คะแนนโดยเทคนิค ชิงแชมป์ไม่สำเร็จอีกครั้ง

มายอลมาประสบความสำเร็จ ได้ครองแชมป์โลกรุ่นไลท์ฟลายเวท WBC เมื่อ 21 พฤศจิกายน พ.ศ. 2552 ชนะน็อค เอ็ดการ์ โซซา ยก 2 ที่ เม็กซิโก มายอลชกป้องกันแชมป์ครั้งแรกเมื่อ 27 กุมภาพันธ์ พ.ศ. 2553 ปรากฏว่าเสมอกับ โอมาร์ นีโน โรเมโร ที่เม็กซิโก เมื่อชกแก้มือกันอีกครั้งเมื่อ 19 มิถุนายน ปีเดียวกัน มายอลเป็นฝ่ายแพ้คะแนน เสียแชมป์ไป หลังจากเสียแชมป์ มายอลยังขึ้นชกชนะอีกอย่างต่อเนื่อง และได้ชิงแชมป์โลกอีกครั้งเมื่อ 22 กันยายน พ.ศ. 2555 แพ้น็อค ฮวน คาร์ลอส ซานเชส ยก 9 ที่เม็กซิโก ชิงแชมป์โลกรุ่นซูเปอร์ฟลายเวท IBF ไม่สำเร็จ จากนั้นก็แขวนนวมไป

 เกียรติประวัติ 
 แชมป์ฟิลิปปินส์รุ่นมินิมัมเวทและไลท์ฟลายเวท
 แชมป์ OPBF รุ่นมินิมัมเวท
 ชิง 7 ธันวาคม 2546 ชนะน็อค เกนกิ โอนากะ ยก 1 ที่ ญี่ปุ่น
 ป้องกันแชมป์ครั้งที่ 1, 21 พฤษภาคม พ.ศ. 2547 ชนะน็อค เออร์เนสโต้ รูบิลลาร์ ยก 7 ที่ ฟิลิปปินส์
 ป้องกันแชมป์ครั้งที่ 2, 29 มกราคม พ.ศ. 2548 ชนะน็อค มาร์ตี โปลี ยก 7 ที่ ฟิลิปปินส์
 ป้องกันแชมป์ครั้งที่ 3, 4 เมษายน พ.ศ. 2548 ชนะคะแนน ทากายูกิ โกโรกิ ที่ ญี่ปุ่น
 สละแชมป์
 แชมป์โลกรุ่นไลท์ฟลายเวท WBC
 ชิง 21 พฤศจิกายน 2552 ชนะน็อค เอ็ดการ์ โซซา ยก 2 ที่ เม็กซิโก
 ป้องกันแชมป์ครั้งที่ 1, 27 กุมภาพันธ์ 2553 เสมอกับ โอมาร์ นีโน โรเมโร ที่เม็กซิโก
 เสียแชมป์ 19 มิถุนายน 2553 แพ้คะแนน โอมาร์ นีโน โรเมโร
 เคยชิงแชมป์ต่อไปนี้แต่ไม่สำเร็จ
 ชิงแชมป์โลกรุ่นมินิมัมเวท WBC เมื่อ 6 พฤษภาคม 2549 แพ้คะแนน เด่น จุลพันธ์ ที่ ญี่ปุ่น
 ชิงแชมป์โลกรุ่นไลท์ฟลายเวท IBF เมื่อ 4 สิงหาคม 2550 แพ้น็อค ยูลิเซส โซลิส ยก 8 ที่ สหรัฐ
 ชิงแชมป์โลกรุ่นไลท์ฟลายเวท WBO เมื่อ 13 มิถุนายน  2552 เสมอกับอีวาน คัลเดรอนโดยเทคนิค
 ชิงแชมป์โลกรุ่นไลท์ฟลายเวท WBO เมื่อ 12 กันยายน 2552 แพ้คะแนนโดยเทคนิค อีวาน คัลเดรอน ที่เปอร์โตริโก
 ชิงแชมป์โลกรุ่นซูเปอร์ฟลายเวท IBF เมื่อ 22 กันยายน 2555 แพ้น็อค ฮวน คาร์ลอส ซานเชส ยก 9 ที่เม็กซิโก
# สงครามโปแลนด์–โซเวียต
สงครามโปแลนด์-โซเวียต (ปลายฤดูใบไม้ร่วง ค.ศ. 1918 / 14 กุมภาพันธ์ ค.ศ. 1919Andrzej Chwalba, Przegrane zwycięstwo. Wojna polsko-bolszewicka 1918–1920 [The Lost Victory: Polish–Bolshevik War 1918–1920], Wydawnictwo Czarne, Wołowiec 2020, , p. 13. – 18 มีนาคม ค.ศ. 1921) เป็นการขัดกันด้วยอาวุธระหว่างรัสเซียโซเวียตและยูเครนโซเวียตฝ่ายหนึ่งกับสาธารณรัฐโปแลนด์ที่ 2 และสาธารณรัฐประชาชนยูเครนอีกฝ่ายหนึ่งเหนือการควบคุมดินแดนซึ่งเทียบเท่ากับประเทศยูเครนและบางส่วนของประเทศเบลารุสปัจจุบัน สุดท้ายฝ่ายโซเวียต หลังการรุกไปทางตะวันตก ค.ศ. 1918–1919 หวังยึดครองโปแลนด์อย่างสมบูรณ์ และในบางช่วงของสงครามก็ดูเป็นไปได้

ยูแซฟ ปิวซุดสกี (Józef Piłsudski) ประมุขแห่งรัฐโปแลนด์ รู้สึกว่าสบเวลาเหมาะในการขยายชายแดนโปแลนด์ไปทางตะวันออกให้ไกลที่สุดเท่าที่เป็นไปได้ ตามด้วยสหพันธรัฐอินเตอร์มาเรียม (Intermarium) รัฐยุโรปตะวันออก-กลางที่มีโปแลนด์เป็นผู้นำให้เป็นกำแพงต่อการกำเนิดใหม่ของจักรวรรดินิยมเยอรมันและรัสเซีย ขณะเดียวกัน เลนินซึ่งมองโปแลนด์ว่าเป็นสะพานที่กองทัพแดงต้องข้ามเพื่อสนับสนุนขบวนการคอมมิวนิสต์อื่นและนำการปฏิวัติยุโรปอื่นอีก ใน ค.ศ. 1919 กองทัพโปแลนด์ควบคุมเวสเทิร์นยูเครนเป็นบริเวณกว้าง หลังเป็นผู้ชนะจากสงครามโปแลนด์–ยูเครน สาธารณรัฐประชาชนเวสเทิร์นยูเครน ซึ่งมี Yevhen Petrushevych เป็นผู้นำ พยายามสร้างรัฐยูเครนบนดินแดนซึ่งทั้งฝ่ายโปแลนด์และยูเครนอ้างสิทธิ์ ขณะเดียวกัน ยูเครนส่วนของรัสเซีย ซีมอน เปตลูย์รา (Symon Petliura) พยายามป้องกันและเสริมสร้างสาธารณรัฐประชาชนโปแลนด์ แต่เมื่อบอลเชวิคเริ่มเป็นฝ่ายได้เปรียบในสงครามกลางเมืองรัสเซีย พวกเขาเริ่มรุกไปทางตะวันตกสู่ดินแดนยูเครนส่วนพิพาท ทำให้กำลังของ เปตลูย์รา ถอยไปโปโดเลีย เมื่อสิ้น ค.ศ. 1919 มีการตั้งแนวร่วมชดเจนเมื่อ เปตลูย์รา ตัดสินใจเป็นพันธมิตรกับปิลซุดสกี การปะทะชายแดนบานปลายระหว่างการรุกเคียฟของปิลซุดสกีในเดือนเมษายน ค.ศ. 1920 การรุกของโปแลนด์ถูกกองทัพแดงตีโต้ตอบสำเร็จในทีแรก ปฏิบัติการของโซเวียตขับกองทัพโปแลนด์ถอยไปทางตะวันตกถึงกรุงวอร์ซอ เมืองหลวงของโปแลนด์ ขณะที่หน่วยอำนวยการยูเครนหนีไปยุโรปตะวันตก ขณะเดียวกัน ตะวันตกกลัวว่ากองทัพโซเวียตที่เข้าใกล้ชายแดนเยอรมันเพิ่มความสนใจในสงครามของชาติตะวันตก กลางฤดูร้อน ดูเหมือนกรุงวอร์ซอจะเสียแน่นอน แต่ในกลางเดือนสิงหาคม กระแสก็พลิกอีกครั้ง เมื่อกองทัพโปแลนด์ได้ชัยอย่างคาดไม่ถึงและเด็ดขาดในยุทธการที่วอร์ซอ ในห้วงที่โปแลนด์รุกไปทางตะวันออก ฝ่ายโซเวียตขอเจรจาสันติภาพและสงครามยุติด้วยการหยุดยิงในเดือนตุลาคม ค.ศ. 1920

มีการลงนามสนธิสัญญาสันติภาพริกา สนธิสัญญาสันติภาพอย่างเป็นทางการ เมื่อวันที่ 18 มีนาคม ค.ศ. 1921 ซึ่งแบ่งดินแดนพิพาทระหว่างโปแลนด์และโซเวียตรัสเซีย สงครามนี้เป็นตัวตัดสินใหญ่ซึ่งชายแดนโซเวียต–โปแลนด์ระหว่างสงครามโลก ดินแดนกวางใหญ่ที่จัดสรรให้โปแลนด์ในสนธิสัญญาริกากลายเป็นส่วนหนึ่งของสหภาพโซเวียตหลังสงครามโลกครั้งที่สอง เมื่อชายแดนตะวันออกของโปแลนด์ถูกฝ่ายสัมพันธมิตรกำหนดใหม่ให้สอดคล้องใกล้เคียงกับแนวเคอร์ซอน (Curzon Line) ค.ศ. 1920

ดูเพิ่ม 
สงครามกลางเมืองรัสเซีย
สนธิสัญญาสันติภาพริกา

หมายเหตุ
# โยเอล โรเบลส
โยเอล โรเบลส บลัซเกซ (เกิดวันที่ 17 มิถุนายน ค.ศ. 1990) เป็นนักฟุตบอลชาวสเปน ปัจจุบันลงเล่นในตำแหน่งผู้รักษาประตูให้กับลีดส์ยูไนเต็ด สโมสรในพรีเมียร์ลีก

สถิติอาชีพ
สโมสร

+การลงเล่นและทำประตูในแต่ละสโมสรและทีมชาติสโมสรฤดูกาลลีกถ้วยอีเอฟแอลคัพยุโรปอื่น ๆรวมดิวิชันลงเล่นประตูลงเล่นประตูลงเล่นประตูลงเล่นประตูลงเล่นประตูลงเล่นประตูอัตเลติโกมาดริด2009–10ลาลิกา2000—00—202010–110010—1000202011–120000—30—302012–130000—000000รวม2010—40—70ราโยบาเยกาโน (ยืมตัว)2011–12ลาลิกา13000———130วีแกนแอทเลติก (ยืมตัว)2012–13พรีเมียร์ลีก904000——130เอฟเวอร์ตัน2013–1420402000—802014–1570200010—1002015–16130506000—2402016–17200100000—2102017–1800000020—20รวม4201208030—650เรอัลเบติส2018–19ลาลิกา5080—60—1902019–2033010———3402020–2118040———2202021–220030—00—30รวม560160—60—780รวมทั้งหมด117033090130001710

เกียรติประวัติ
อัตเลติโกมาดริด
ยูฟ่ายูโรปาลีก: 2009–10
ยูฟ่าซูเปอร์คัพ: 2010
โกปาเดลเรย์ รองชนะเลิศ: 2009–10

วีแกนแอทเลติก
เอฟเอคัพ: 2012–13

เรอัลเบติส
โกปาเดลเรย์: 2021–22

สเปน อายุไม่เกิน 21 ปี
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2013
# โรทริง
โรทริง (, เขียน rOtring; อ่านว่า โรท-ริงPronunciation: Rotring -- Forvo แปลว่า วงกลมสีแดง) มักอ่านผิดเป็น ร็อต-ตริงภาษาต่างชาติวันละคำวันนี้เสนอคำว่า rotring เป็นบริษัทเครื่องเขียนจากประเทศเยอรมนี ก่อตั้งเมื่อปี ค.ศ. 1928 ในชื่อ Tintenkuli Handels GmbH และเปลี่ยนชื่อเป็น Rotring ในช่วงทศวรรษ 70 เพื่อให้สอดคล้องกับเครื่องหมายการค้า ในปี ค.ศ. 1998 โรทริงถูก Sanford บริษัทเครื่องเขียนจากสหรัฐ ซึ่งเป็นบริษัทลูกของ Newell Brands เข้าซื้อกิจการ

 ผลิตภัณฑ์ 
 รุ่น  ผลิตภัณฑ์   Rapidograph, Isograph  ปากกาเทคนิค, หมึกเติม Art Pen  ปากกาเขียนอักษรวิจิตร, หมึกเติม Rapid Pro  ดินสอกด, ไส้ดินสอ Tikky  ปากกาลูกลื่น, ปากกาเคมี, ดินสอกด, หมึกเติม, ยางลบ Precision  วงเวียน, อุปกรณ์เรขาคณิต, ไม้บรรทัด, ไม้โปรแทรกเตอร์
# คุปปะ
คุปปะ  หรือ บาวเซอร์  เป็นบอสและศัตรูในเกมมาริโอที่ปรากฏตัวให้เห็นมากที่สุดและมาริโอมักจะชนะคุปปะและเอาเจ้าหญิงพีชกลับมาที่ปราสาทได้เสมอ มีโคกุปปะและคุปปะ จูเนียร์อยู่ปราสาทร่วมกันhttp://mario.wikia.com/wiki/Bowser

การปรากฏตัว

ลักษณะนิสัย
คุปปะ เป็นคนที่ชอบชิงของจากคนอื่นที่ไม่ใช่ของตัวเองไปเนื่องจากความแข็งแกร่งของตน มักชอบอยู่กับโคกุปปะและลูกของเขา http://bankmario.blogspot.com/2011/09/blog-post_08.htmlและความรักลูกของเขาจึงทำให้เขาพยายามลักพาตัวเจ้าหญิงพีชเพื่อให้ไปเป็นแม่ของลูกตัวเอง โดยพยายามทำทุกวิธีทางเพื่อให้ได้ตัวเจ้าหญิงมา และขัดขวางมาริโอเท่าที่จะทำได้